Gripp epidemiyasi Sibirgacha yetib bordi

Rossiyada davom etayotgan gripp epidemiyasi Sibirgacha yetib bordi. Buni Sankt-Peterburg gripp ilmiy-tadqiqot instituti nazorat tizimi monitoringi ko‘rsatmoqda, deb xabar beradi “TASS”.

“Grippga chalinish 19–25-dekabrda Butunjahon sog‘liqni saqlash tashkiloti kriteriylari bo‘yicha o‘rta darajadan yuqoriroq bo‘ldi. Birinchi marta Sibir federal okrugi shaharlari — Krasnoyarsk va Novosibirskda chegaradan o‘tildi. Grippning Rossiyaning Yevropa qismida tarqalishi juda keng, Sibir va Uzoq Sharqda — lokal darajada”, — deyiladi institutning rasmiy saytida chop etilgan hisobotda.